50-årig fundet med kraniebrud i Nibe

En 50-årig mand fra Sæby blev onsdag aften fundet med kraniebrud i Nibe. - Der kan jo være tale om vold. Vi ved det ikke - men vil gerne tale med eventuelle vidner, siger vagthavende hos Nordjyllands Politi i Løgstør. Kl. 22.41 indløb der en alarm om, at en mand var fundet blødende uden for Rådhuskroen i Nibe. Han blev kørt til Aalborg Sygehus, hvor det blev konstateret, at han muligvis har kraniebrud. - Vi vil naturligs prøve at finde ud, hvad der er sket. Og vi har i høj grad brug for eventuelle vidner, siger politiet i Løgstør. Løgstør Politi kan kontaktes på tlf. 96 66 14 48.